Bigg Boss 13: ऐसा शानदार होगा 'बिग बॉस 13' का हाउस, Salman Khan का यहां दिखेगा जलवा  
ऐसा होगा बिग बॉस 13 हाउस
जबरदस्त ढंग से बनाया गया है सेट
बिग बॉस 13 के हाउस की इनसाइड पिक्स
Bigg Boss 13: 'बिग बॉस 13 (Bigg Boss 13)' को लेकर उल्टी गिनती शुरू हो गई है, और बिग बॉस हाउस की पहली तस्वीरें सोशल मीडिया पर रिलीज कर दी गई हैं. कलर्स चैनल (Colors Channel) ने अपने ट्विटर एकाउंट पर बिग बॉस हाउस के अंदर की तस्वीरें पोस्ट की हैं, और बिग बॉस के फैन्स को इन तस्वीरों को देखकर भरपूर मजा आने वाला है. सलमान खान (Salman Khan) पहले ही इशारा कर चुके हैं कि ये सीजन कुछ टेढ़ा रहने वाला है. कलर्स चैनल ने इन तस्वीरों को अपने ऑफिशल ट्विटर एकाउंट पर पोस्ट करते भी कुछ इसी तरह का इशारा किया हैः 'यहां होगा सारा ड्रामा और टेढ़ापन क्योंकि यह है बिग बॉस का नया घर....' इस तरह 'बिग बॉस 13 (Bigg Boss 13 Inside Pics)' हाउस की शानदार तस्वीरें रिलीज हो गई हैं. 
'बिग बॉस 13 (Bigg Boss 13)' के कंटेस्टेंट्स को लेकर जहां अभी भी सस्पेंस बरकरार है, वहीं कुछ सदस्यों का ऐलान हो चुका है. लेकिन मीडिया खबरों में आ रहा है कि इस बार पहले हफ्ते सलमान खान के पास सुपरपावर होगी कि वे किसी भी सदस्य को शो से बाहर का रास्ता दिखा सकते हैं.
इसके अलावा कहा जा रहा है कि 'बिग बॉस 13 (Bigg Boss 13)' के मिड सीजन में जाकर ही कंटेस्टेंट्स को फाइनल किया जाएगा. बता दें कि 'बिग बॉस 13 (Bigg Boss 13)' का प्रीमियर इसी महीने 29 सितंबर को रात 9 बजे किया जाएगा.
मीडिया रिपोर्ट्स के मुताबिक पिछले सीजन में कॉमनर्स और सेलिब्रिटीज के बीच हुई गड़बड़ी की वजह से ही इस बार शो में केवल सेलिब्रिटीज को जगह दी गई है. इसके अलावा इस बार शो का सेट लोनावला में न बनाकर गोरेगांव फिल्म सिटी में ही तैयार किया गया है.

Yaha hoga saara drama aur tedhapan because yeh hai @BiggBoss ka naya ghar @BeingSalmanKhan@Vivo_India#BiggBoss13#BiggBoss#BB13#SalmanKhanpic.twitter.com/qIHPb7xs2Q

देवोलीना, सिद्धार्थ और चंकी पांडे (Chunky Pandey) के अलावा बिग बॉस 13 में जरीन खान, माहिका शर्मा और रश्मि देसाई जैसे कलाकार भी नजर आ सकते हैं.